 2 Samuel 16  Mgbe Devid gafetụrụ elu elu ugwu ahụ, Zaịba onye na-ejere Mefiboshet ozi bịara izute ya, ọ kpụkwa ịnyịnya ibu abụọ e dokwasịrị ihe e ji anọkwasị ha, ha bu narị ogbe achịcha abụọ na otu narị achịcha mkpụrụ vaịn a mịrị amị na otu narị mkpụrụ osisi na-amị noge okpomọkụ nakwa nnukwu ite mmanya.Eze wee jụọ Zaịba, sị: Gịnị ka ihe ndị a i bu pụtara? Zaịba wee zaa, sị: Ịnyịnya ibu ndị a bụ nke ezinụlọ eze ga na-agba, achịcha ndị a na mkpụrụ osisi ndị a na-amị noge okpomọkụ bụ nke ụmụ okorobịa ga-eri, mmanya a bụ nke onye ike gwụrụ nala ịkpa.Eze wee jụọ, sị: Olee ebe nwa nna gị ukwu nọ? Zaịba wee zaa eze, sị: Ọ nọ na Jeruselem; nihi na ọ sịrị, Taa, ụlọ Izrel ga-enyeghachi m ọchịchị nna m.Eze wee sị Zaịba: Lee! Ihe niile bụ nke Mefiboshet bụzi nke gị. Zaịba wee sị: Ana m akpọrọ gị isiala. Ka ihe m dị gị mma, onyenwe m eze.Eze Devid wee bịaruo Bahurim, ma, lee! otu nwoke nke si nezinụlọ Sọl, aha ya bụ Shimiaị, nwa Gira, si nebe ahụ na-apụta, na-akpọ ya iyi ka ọ na-apụta.O wee malite ịtụ Devid na ndị niile na-ejere Eze Devid ozi nkume; mmadụ niile na ndị dike niile nọkwa ya naka nri na naka ekpe.Nke a bụ ihe Shimiaị kwuru mgbe ọ na-akpọ ya iyi: Pụọ ebe a, pụọ ebe a, gị nwoke ikpe ọbara mara na onye na-abaghị nihe!Jehova akwụwo gị ụgwọ ọbara dum nke ụlọ Sọl ị wụfuru, bụ onye ị na-achị dị ka eze nọnọdụ ya; Jehova na-enyekwa ọbụbụeze a naka nwa gị Absalọm. Lee, ọdachi adakwasịla gị, nihi na ị bụ nwoke ikpe ọbara mara!Nikpeazụ, Abishaị nwa Zeruya sịrị eze: Gịnị mere nkịta a nwụrụ anwụ ga-eji na-akpọ onyenwe m eze iyi? Biko, ka m gaa gbupụ ya isi.Ma eze sịrị: Gịnị jikọrọ mụ na unu, ụmụ Zeruya? Ya kpọwa m iyi, nihi na Jehova asịwo ya, Kpọọ Devid iyi! Ònyezi ga-asị, Gịnị mere i ji mee otú ahụ?Devid wee gaa nihu ịgwa Abishaị na ndị niile na-ejere ya ozi, sị: Lee, nwa m, onye si nahụ m pụta, na-achọ mkpụrụ obi m; ma ya fọdụzie onye ebo Benjamin! Hapụnụ ya ka ọ kpọwa m iyi, nihi na Jehova agwawo ya ka o mee otú ahụ!Ma eleghị anya, Jehova ga-eji anya ya hụrụ, Jehova ga-enyeghachi m ihe ọma kama nkọcha ọ kọchara m taa.Devid na ndị ikom ya wee na-aga nokporo ụzọ ahụ, ma Shimiaị nọ na-aga nakụkụ ugwu ahụ, na-aga nakụkụ ya ka o wee na-akpọ ya iyi; ọ nọkwa na-atụ ya nkume ka ọ na-aga nakụkụ ya, ọ bọkwara ya ájá nke ukwuu.Nikpeazụ, eze na ndị niile ya na ha so bịarutere, ike gwụsịkwara ha. Ha wee tụrụ ndụ nebe ahụ.Ma Absalọm na mmadụ niile, bụ ndị ikom Izrel, banyere Jeruselem; Ahitofel sokwa ya.O wee ruo na, ngwa ngwa Hushaị onye Akaịt, bụ enyi Devid, bịakwutere Absalọm, Hushaị sịrị Absalọm: Eze, ị ga-adị ndụ! Eze, ị ga-adị ndụ!Absalọm wee jụọ Hushaị, sị: Ọ bụ ihe a bụ obiọma ị na-egosi enyi gị? Gịnị mere i soghị enyi gị gawa?Hushaị wee zaa, Absalọm, sị: Ee e; kama onye Jehova na ìgwè mmadụ a nakwa ndị ikom niile nke Izrel họọrọ, nke ya ka m ga-abụ, m ga-esokwa ya nọrọ.Ka m kwuokwa ya ọzọ, Ònye ka m ga-ejere ozi? Ọ bụghị nwa ya? Dị nnọọ ka m jere ozi nihu nna gị, otú ahụ ka m ga-eme nihu gị.E mesịa, Absalọm sịrị Ahitofel: Nyenụ m ndụmọdụ. Gịnị ka anyị ga-eme?Ahitofel wee sị Absalọm: Dinaa ndị iko nna gị, bụ ndị ọ hapụrụ ka ha lekọtawa ụlọ. Izrel dum ga-anụkwa na i mewo onwe gị ka ị na-esi ísì ọjọọ nebe nna gị nọ, aka ndị niile dịnyeere gị ga-adịkwa ike.Ha wee maara Absalọm ụlọikwuu nelu ụlọ. Absalọm wee malite idina ndị iko nna ya nihu Izrel dum.Ndụmọdụ Ahitofel, bụ ndị o nyere nụbọchị ndị ahụ, na-adị nnọọ ka mgbe mmadụ jụtara ihe ezi Chineke kwuru. Ọ bụ otú ahụ ka ndụmọdụ Ahitofel na-adị Devid na Absalọm. 